කුමාර් සංගක්කාර සහ මහේල ජයවර්ධන ක්‍රීඩා කරන පන්ජාබ් කණ්ඩායමේ නායකත්වයට මෙවර කුමාර් සංගක්කාර පත්කොට ඇත.ශේන් වෝන් නායකත්වය දරන රාජස්තාන් පිලට සහ අනිල් කුම්බිලේ ගේ නායකත්වයෙන් යුතු බැංග්ලෝර් පිලට ශ්‍රී ලංකා ක්‍රීඩකයින් ඇතුලත්ව නොමැත.ශ්‍රී ලංකා ක්‍රීඩකයන් ඇතුලු විදේශීය ක්‍රීඩකයින් 50කට ආසන්න සංඛ්‍යාවක් ඇතුලත්ව සිටින ඉන්දීය පි‍්‍රමියර් ලීග් සඳහා තරග වදින කණ්ඩායම් හී භාරකාරත්වය දරනු ලබන්නේ සුපිරි හොලිවුඩ් නළු නිළියන් සහ කෝටිපති ඉන්දීය ව්‍යාපාරිකයන් විසිනි.2008 වසරේ පළමු වරට ආරම්භ වූ ඉන්දීය පි‍්‍රමියර් ලීග් විස්සයි - 20 තරගමාලාව ජාත්‍යන්තර ක්‍රිකට් පිටියේ අතිවිශාල ජනපි‍්‍රයත්වයක් උසුලන මූල්‍යමය ලෙස අධික ලාභ ලබන තරගාවලියක් ලෙස ප්‍රකටය.පළමු තරගමාලාවේ ආරම්භයටත් පෙර එහි රූපවාහිනී අයිතීන් සහ සෙසු ;වළඳ අයිතීන් අලෙවි කිරීමෙන් ඉන්දීය ක්‍රිකට් පාලක මණ්ඩලය අමෙරිකානු ඩොලර් මිලියන 1.75 ක දළ ලාභයක් උපයා ගැනීමට සමත්ව තිබිණි.2008 වසරේ ප්‍රථම තරගමාලාවේ සූරතාව හිමිකර ගැනීමට රාජස්තාන් රෝයල් කණ්ඩායම සමත් වූ අතර 2009 වසරේ දකුණු අපි‍්‍රකාවේ පැවැති දෙවැනි තරගමාලාවේ සූරතාව දිනාගනු ලැබුවේ ඩෙකන් චාර්ජර්ස් හයිඩ්‍රාබාද් කණ්ඩායම විසිනි.චමින්ද වාස් නියෝජනය කරන ඩෙකන් පිල සහ ඇන්ජලෝ මැතිව්ස් හා අජන්තා මෙන්ඩිස් නියෝජනය කරන කල්කටා පිල අද තරග වදින අතර හෙට (13) සනත් ජයසූරිය, දිල්හාර ප්‍රනාන්දු සහ ලසිත් මාලිංග නියෝජනය කරන මුම්බායි පිල සහ රාජස්තාන් පිල අතර තරගයත්, කුමාර් සංගක්කාරගේ නායකත්වයෙන් යුතු මහේල ජයවර්ධන නියෝජනය කරන පන්ජාබ් පිල සහ තිලකරත්න ඩිල්ෂාන් සහ ෆර්වේස් මහරූෆ් නියෝජනය කරන දිල්ලි පිල අතර තරගයත් පැවැත්වීමට නියමිතය.